روسیا پرزیدنتی ولادیمیر پوتین و امریکانین خاریجی ایشلر ناظیری مایک پمپئو سوچی-ده کئچیریلن گؤروش زامانی ایرانین نوکلئر سازیشی اطرافیندا یارانان وضعیتی موذاکیره ائدیب‌لر.
بونو روسیا پرزیدئنتی‌نین کؤمکچی‌سی یوری اوشاکوو دئییب.
امریکا خاریجی سیاست ایداره‌سی‌نین رهبری می ین 14-ده ایلک دفعه روسیایا سفر ائدیب. او همچنین روسیا‌لی همکاری سرگئی لاوروولا دا گؤروشوب.
"بیز امریکا رهبرلیگی نین حرکت‌لرینه قارشی کریتیک یاناشمامیزی اورتایا قویدوق"، — دئیه اوشاکوو بیلدیریب.
اونون سؤزلرینه گؤره، طرف‌لر صحبت زامانی ایرانا دا چوخ واخت صرف ائدیب‌لر. لاکین روسیا پرزیدنتی‌نین کؤمکچی‌سی دانیشیق‌لارین دئتال‌لارینی آچیقلاماق‌دان ایمتینا ائدیب.
پوتین و پمپئونون نوکلئر سلاح‌لارین آزالدیلماسینا دایر سازیشی New Start  ایله علاقه‌دار وضعیتی ده موذاکیره ائتدیک‌لرینی بیلدیرن اوشاکوو گؤروش زامانی پوتین ین امریکانین ایرانین نوکلئر سازیشین‌دن چیخماسی موضوع سوندا روسیانین خیال‌لاری‌نین پوچا چیخدیغینی سؤیله‌دیگینی قئید ائدیب.
اوشاکوو پوتین‌ین پمپئو ایله سوریه، افغانیستان، ایران، لیبی، قوزیی کره و ونزوئلا-داکی وضعیتی ده موذاکیره ائتدیگینی بیلدیریب.
تورکیه-‌نین روسیا‌دان اس-400 هاوا مودافعه سیستمی آلماسی ایله علاقه‌دار مسئله‌یه ده توخونان اوشاکوو "امریکالی-لارین (اس-400 سازیشی‌نین لغوی باره‌ده تورکیه-‌یه) تاکیدلرینی بیلیریک. منه گؤره بیر نئچه آی اول باره‌سینده راضی‌لیق الده اولونان سازیشین حیاتا کئچیریلمه‌سی پروسه نین سرعتله داوام ائدیر. حاضردا هر هانسی نایلیت‌سیزلیک یوخ‌دور" دئیه وورغولاییب.
